“อุตุ” เตือนทั่วไทยฝนตกหนัก-ลมกระโชกแรง “อันดามัน” คลื่นสูง 1-2 เมตร
กรมอุตุนิยมวิทยา เตือนไทยมีฝนเพิ่มขึ้น “เหนือ-อีสาน-ตะวันออก-ใต้ฝั่งตะวันตก” ระวังอันตรายจากฝนฟ้าคะนองลมกระโชกแรง ฝั่ง “อันดามัน” คลื่นสูง 1-2 เมตร ส่วนกรุงเทพมหานครและปริมณฑล มีฝนฟ้าคะนองร้อยละ 60
กรมอุตุนิยมวิทยา เตือนไทยมีฝนเพิ่มขึ้น “เหนือ-อีสาน-ตะวันออก-ใต้ฝั่งตะวันตก” ระวังอันตรายจากฝนฟ้าคะนองลมกระโชกแรง ฝั่ง “อันดามัน” คลื่นสูง 1-2 เมตร ส่วนกรุงเทพมหานครและปริมณฑล มีฝนฟ้าคะนองร้อยละ 60
31 ก.ค. 2565

ผู้สื่อข่าวรายงานว่า กรมอุตุนิยมวิทยา พยากรณ์อากาศ 24 ชั่วโมงข้างหน้า มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกำลังปานกลาง ประกอบกับหย่อมความกดอากาศต่ำปกคลุมบริเวณประเทศเวียดนามตอนบน ลักษณะเช่นนี้ทำให้ประเทศไทยมีฝนเพิ่มขึ้น กับมีลมกระโชกแรงบางแห่ง และมีฝนตกหนักบางพื้นที่บริเวณภาคเหนือ ภาคตะวันออกเฉียงเหนือ ภาคตะวันออก และภาคใต้ฝั่งตะวันตก ขอให้ประชาชนในบริเวณดังกล่าวระวังอันตรายจากฝนฟ้าคะนอง ลมกระโชกแรง และฝนตกหนักที่อาจจะเกิดขึ้นในระยะนี้ไว้ด้วย
สำหรับคลื่นลมบริเวณทะเลอันดามันตอนบนมีกำลังแรงขึ้น โดยมีคลื่นสูง 1-2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือในบริเวณดังกล่าวเดินเรือด้วยความระมัดระวังและหลีกเลี่ยงการเดินเรือบริเวณที่มีฝนฟ้าคะนอง
ส่วนกรุงเทพมหานครและปริมณฑล มีฝนฟ้าคะนองร้อยละ 60 ของพื้นที่ และมีลมกระโชกแรงบางแห่ง อุณหภูมิต่ำสุด 26-28 องศาเซลเซียส อุณหภูมิสูงสุด 32-36 องศาเซลเซียส